**Most na ceste II\_547 nad Mlynským náhonom – vysvetlenie č. 1**

Otázka č. 1

„Zo súťažných podkladov nie je zrejmé ako postupovať v prípade ak normové riešenie rekonštrukcie si vyžiada preložky sietí resp. budú požiadavky správcov sietí na zabezpečenie preložiek.

Môže verejný obstarávateľ ozrejmiť, či si má uchádzač v cene za DSPRS započítať aj prípadne preložky sietí alebo požiadavky na preložky sietí sú nad rámec dohodnutej ceny?“

Odpoveď:

Uchádzač do ceny za DSPRS započíta aj vyvolané úpravy dotknutých sietí a to v zmysle § 18 ods. 13 zákona č. 135/1961 Zb. o pozemných komunikáciách (cestný zákon) v znení neskorších predpisov, t. z. len vyvolané úpravy priamo dotknutého úseku vedenia na úrovni technického riešenia v čase, keď bola úprava vyvolaná.

Otázka č. 2

V zmysle návrhu zmluvy o dielo v čl. 6 pri termínoch plnenia je uvedené:

„Zhotoviteľ sa zaväzuje vypracovať, prerokovať a odovzdať objednávateľovi do jeho sídla DSPRS vrátane výstupov inžinierskej činnosti v zmysle *prílohy č. 1 zmluvy* v termíne do 90 dní odo dňa nadobudnutia účinnosti zmluvy. Počty a formáty vyhotovení sú uvedené v *prílohe č. 1* zmluvy.

Podmienkou odovzdania a prevzatia DSPRS sú súhlasné písomné vyjadrenia/stanoviská objednávateľa, KDI a vlastníkov/správcov všetkých stavbou dotknutých rozvodov a zariadení inžinierskych sietí.

Môže verejný obstarávateľ načrtnúť časový harmonogram spracovania DSPRS, vrátane zamerania, získaní vyjadrení a vytýčenia IS, vrátane diagnostiky, samotného spracovania technického riešenia, prerokovania a získania kladných vyjadrení za časový úsek 90 dní? Daný čas sa podľa postupnosti jednotlivých úkonov pri spracovaní projektovej dokumentácie a v požadovanej kvalite v zmysle TP 019 javí ako neprimerane nízky.“

Odpoveď:

Verejný obstarávateľ nepredpisuje časový harmonogram jednotlivých činností, je na uchádzačovi rozvrhnutie jednotlivých činností na základe svojich odborných znalostí a skúseností tak, aby predmet zákazky bol dodaný v zmysle požiadaviek verejného obstarávateľa. Verejný obstarávateľ poskytne úspešnému uchádzačovi po podpise zmluvy vyjadrenia vlastníkov/správcov jednotlivých inžinierskych sietí a zariadení.

Požadovaný termín dodania je stanovený vzhľadom na predchádzajúce už zrealizované zákazky obdobného rozsahu a zložitosti, a verejný obstarávateľ ho považuje za primeraný.